**R O M Â N I A**

### J U D E Ț U L C L U J

**CONSILIUL JUDEȚEAN**

**PREŞEDINTE**

## D I S P O Z I Ț I A Nr. 243

**din 3 aprilie 2020**

**cu privire la constatarea încetării de drept a contractului individual de muncă**

## al domnului Roba Aurel

Preşedintele Consiliului Județean Cluj,

Analizând referatul nr. 12358/2020 al Direcției Generale Buget-Finanțe, Resurse Umane, prin care se propune constatarea încetării de drept a contractului individual de muncă al domnul Roba Aurel, muncitor (lăcătuș mecanic) la Serviciul Operațional, cu data de 07.04.2020 ca urmare a comunicării deciziei de pensie pentru limită de vârstă cu reducerea vârstei standard de pensionare;

Având în vedere:

* Adresa depusă de domnul Roba Aurel cu nr. 12103/02.03.2020, prin care ne informează asupra deciziei de pensie;
* Decizia Casei Teritoriale de Pensii Cluj nr. 333811/2020 privind pensia pentru limită de vârstă cu reducerea vârstei standard de pensionare.

Luând în considerare prevederile:

* art. 56 alin. (1) lit. c) şi alin. (2) din Legea privind Codul muncii, nr. 53/2003, republicată, cu modificările şi completările ulterioare;
* art. 191 alin.1 lit. a), art. 191 alin. (2) lit. b), din O.U.G. nr. 57/2019 privind Codul administrativ, cu modificările și completările ulterioare;
* art.1 alin. (1), art.7, art. 10 și art. 11 din Legea contenciosului administrativ nr. 554/2004, cu modificările și completările ulterioare;

În temeiul competențelor stabilite prin art. 196 alin. (1) lit. b) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

**D I S P U N E :**

**Art. 1.** **(1)** Cu data de 07.04.2020 se constată încetarea de drept a contractului individual de muncă al domnului Roba Aurel, muncitor (lăcătuș mecanic), treapta I la Serviciul Operațional.

**(2)** Predarea lucrărilor și bunurilor care au fost încredințate domnului Roba Aurel în vederea exercitării atribuțiilor de serviciu, se va realiza până cel târziu în data 06.04.2020.

**Art. 2.** **(1)** Împotriva prezentei dispoziții se poate formula plângere prealabilă, în termen de 30 de zile de la comunicare, sau pentru motive temeinice, în termen de maxim 6 luni de la data emiterii acesteia.

**(2)** Prezenta dispoziție poate fi atacată la Tribunalul Cluj – Secția mixtă de contencios administrativ și fiscal, de conflicte de muncă și asigurări sociale în termen de:

a) 6 luni, care se calculează conform art. 11 alin. (1) din Legea nr. 554/2004, cu modificările și completările ulterioare,

b) un an de la data comunicării prezentei dispoziții, pentru motive temeinice.

**Art. 3.** Cu ducerea la îndeplinire şi punerea în aplicare a prevederilor prezentei dispoziții se încredințează Direcția Generală Buget-Finanțe, Resurse Umane-Serviciul Resurse Umane.

**Art. 4.** **(1)** Prezenta dispoziție se comunică Direcției Generale Buget-Finanțe, Resurse Umane- Serviciul Resurse Umane, precum şi Prefectului Județului Cluj.

**(2)** Direcția Generală Buget-Finanțe, Resurse Umane - Serviciul Resurse Umane va comunica domnului Roba Aurel prezenta dispoziție.

**P R E Ş E D I N T E , Contrasemnează:**

**SECRETAR GENERAL AL JUDEŢULUI,**

**Alin TIȘE Simona GACI**